Reforma në shëndetësi dhe ndikimi tek numri i mjekëve
Shtimi i numrit të mjekëve të përgjithshëm shikohet si një hap kyç për përmirësimin e sistemit të kujdesit
David Ellington është një lloj mjeku i rrallë. Në një vend ku shumë prej mjekëve më të njohur të botës praktikojnë mjekësi shumë të specializuar, zoti Ellington i ka kaluar 20 vjetët e fundit duke u kujdesur për nevoja të ndryshme mjeksore të njerëzve në Lexington të Virginias. Ai nuk dëshiron të zgjedhë një rrugë tjetër. Pacientët e vlerësojnë vemendjen personale që mjeku Ellington u kushton atyre. Jane Patten erdhi tek mjeku duke u ankuar për mpirjen e gishtave të dorës. Por studimet flasin për një rënie të numrit të studentëve në fushën e patologjisë, duke krijuar ndoshta një mungesë prej 40 mijë mjekësh të tillë në Shtetet e Bashkuara deri në vitin 2020. Dr. Ellington thotë se kjo statistikë nuk e habit. Dhe kjo diferencë në pagesë ndikon tek mjekët e rinj, që përpiqen të paguajnë huatë e marra për të studjuar në fushën e mjeksisë.Kostoja e studimeve në këtë fushë i afrohet shumës prej 250 mijë dollarëve. Ellington filloi të praktikonte mjeksinë në forcat e armatosura amerikane në Kaliforni dhe Gjermani. Ndjenja e shërbimit publik e shoqëroi atë edhe në jetën civile. Përveç praktikës së tij, ai ndihmoi në hapjen e një klinike falas, që ofron kujdes shëndetsor për mijëra banorë të varfër të zonës. Drejtoresha Suzanne Sheridan thotë se kontributi i Dr. Ellington për komunitetin është shumë i çmuar. Dr. Ellington thotë se shpreson që reformimi i kujdesit shëndetsor në Shtetet e Bashkuara të rezultojë në pakësimin e dokumentacionit dhe në sigurimin e kujdesit shëndetsor për të gjithë amerikanët, veçanërisht në patologji. Por ai shqetësohet se debati për kujdesin shëndetsor në Amerikë po shoqërohet nga frika dhe informimi i gabuar në vend të një diskutimi të arsyeshëm të nevojave dhe zgjidhjeve. Ndërsa debati acarohet në Uashington dhe në gjithë vendin, Dr. Ellington vazhdon punën, të cilën e quan më tepër si detyrim ndaj publikut se sa punë. //lk